ANDREW WOMMACK EVANKELIUMIN ÄÄRELLÄ
SOTA ON OHI, OSA 22/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen pitkää opetussarjaani aiheesta Sota on ohi.
Tämä on ollut väkevää opetusta. Nämä asiat ovat muuttaneet elämäni.
Tapasin äskettäin seurakunnassa naisen, joka kertoi kyynelsilmin, -
että opetus tästä aiheesta oli muuttanut hänen elämänsä täysin.
Uskon, ohjelmat tekevät sen myös.
Sarja lähestyy loppuaan, joten on aika tilata materiaalit.
Aiheesta on saatavana CD:itä, DVD:itä, kirja ja työkirja.
Tänään on uudenvuodenaatto, joten toimistomme USA:ssa -
ja Britanniassa ovat suljettuja. Et siis voi soittaa meille, -
mutta voit tilata materiaalit nettisivujemme kautta.
Tämä opetussarja päättyy muutaman jakson kuluttua.
Siksi sinun kannattaa toimia pian. Takaan, että tämä muuttaa elämäsi.
Ehkä mietit, mihin tarvitset kirjaa, jos olet jo kuullut opetuksen tv:stä.
Tämä asia pitää kuulla monta kertaa.
Tästä aiheesta ei juuri opeteta kristillisissä piireissä.
Itse asiassa monissa seurakunnissa opetetaan aivan päinvastoin.
Sinun pitää pystyä kumoamaan opetus Jumalan vihasta ja tuomiosta.
Lisäksi voit materiaalien avulla opettaa tästä aiheesta muille.
Jos Jumala on siunannut sinua näiden opetusten kautta -
ja vapauttanut sinut armon avulla, siitä kannattaa kertoa muillekin.
Sarja siis lähestyy loppuaan, joten kannattaa tilata materiaalit.
Aloitin sarjan jakeesta Luuk. 2:14, jossa enkelit lauloivat: -
"Jumalan on kunnia korkeuksissa, maan päällä rauha ihmisillä, -
joita hän rakastaa." Tässä ei puhuta rauhasta ihmisten kesken, vaan siitä, -
että Jumala tarjoaa meille rauhaa ja että sota on ohi.
Olen käyttänyt paljon jakeita Roomalaiskirjeestä.
Roomalaiskirjeen tarkoitus oli tehdä tämä asia selväksi -
ja siirtää ihmiset juutalaisen lain alta uuden liiton armon alle.
Siinä sanotaan muun muassa rohkeasti, että laki aktivoi synnin.
Room. 4:15 "Sillä laki saa aikaan vihaa; -
mutta missä lakia ei ole, siellä ei ole rikkomustakaan."
On rohkea väite, että laki saa aikaan Jumalan vihan.
Olen opettanut koko tämän sarjan ajan, että Jumalan viha -
meitä kohtaan syntiemme tähden on ohi, koska kaikki tuo viha -
asetettiin Jeesuksen ylle, kuten jakeessa Joh. 12:32 sanotaan.
Roomalaiskirjeessä sanotaan aina vain uudestaan, -
että Jumala tyydytti vihansa ja tuomionsa syntejä kohtaan -
asettamalla kaikki synnit Poikansa kannettaviksi.
Jeesus maksoi syntiemme hinnan. Tästä puhutaan kirjeessä paljon.
Room. 6:1―2 "Mitä siis sanomme?
Onko meidän pysyttävä synnissä, että armo suureksi tulisi? Pois se!"
Olen jo puhunut näistä jakeista. Luvussa 6 kerrotaan kaksi syytä, -
miksi meidän ei tule elää synnissä. Ensinnäkin luontomme on muuttunut.
Tästä puhutaan jakeissa 1―6.
Jakeessa 16 kerrotaan toinen syy siihen, ettemme elä synnissä.
Jos annamme periksi synnille, annamme periksi saatanalle, -
josta synti on lähtöisin, ja silloin hän saa tappaa ja tuhota meidät.
Ensinnäkin luontomme on muuttunut ja toiseksi emme halua antaa -
saatanalle mahdollisuutta toimia elämässämme.
Vaikka olemme Jumalan armon alla eikä Jumala rankaise synneistämme, -
saatana rankaisee meitä niistä, koska synti kutsuu hänet elämäämme.
Saatana ottaa sinulta kaiken, minkä irti saa, jos annat hänelle -
tilaisuuden ja oikeuden tulla elämääsi. Hän vie kaiken nenäsi edestä.
Paavalin Roomalaiskirjeen luvussa 6 käyttämä perustelu sopii hienosti -
viime kerran opetukseeni hengellisestä lukuhäiriöstä.
Jotkut lukevat asiat takaperin. Nähdessään, miten tulisi käyttäytyä, -
he ajattelevat heti lakihenkisesti, että meidän on oltava pyhiä, -
jotta Jumala hyväksyisi meidät, vaikka asia on juuri päinvastoin.
Uudessa liitossa Jumala hyväksyy meidät armosta täysin epäpyhinä, -
ja pyhityksestä tulee pelastuksen hedelmä, ei sen syy.
Siinä on valtava ero. Katso, mitä jakeessa Room. 6:18 sanotaan: -
"ja että te synnistä vapautettuina -
olette tulleet vanhurskauden palvelijoiksi!"
Vapautus synnistä on hieno asia. Puhun siitä lisää aivan pian.
Jae 19 "Minä puhun ihmisten tavalla teidän lihanne heikkouden tähden.
Sillä niinkuin te ennen annoitte jäsenenne saastaisuuden -
ja laittomuuden palvelijoiksi laittomuuteen, niin antakaa nyt -
jäsenenne vanhurskauden palvelijoiksi pyhitykseen.
Sillä kun olitte synnin palvelijoita, niin te olitte vapaat vanhurskaudesta."
Tässä sanotaan: "synnin palvelijoita", ei syntien palvelijoita.
Siinä puhutaan siis vanhasta, syntisestä luonnostamme.
Ennen kuin synnyimme uudesti, olimme synnin palvelijoita.
Ennen pelastuksen vastaanottamista olimme vapaita vanhurskaudesta.
Tarkoittaako tämä sitä, ettei ihminen, -
jolla ei ole uudestisyntynyttä luontoa, voi tehdä mitään oikein?
Ei missään tapauksessa. Kadotetut voivat olla melko hyviä ihmisiä.
He voivat olla myötätuntoisia ja auttaa muita ihmisiä hädässä.
Ihmiset, jotka eivät ole syntyneet uudesti, voivat tehdä hyviä asioita, -
mutta he ovat silti vapaita vanhurskaudesta.
Mikään heidän tekemänsä hyvä ei muuta heidän syntistä luontoaan.
Useimmat todelliset kristityt ymmärtävät tämän asian.
Jer. 13:23 "Voiko etiopialainen muuttaa ihonsa ja pantteri pilkkunsa?"
Vastaus on tietysti ei. Jos emme ole syntyneet uudesti, emme voi muuttua.
Emme voi tehdä tarpeeksi hyvää, että luontomme todella muuttuisi.
Siksi meidän pitää syntyä uudesti -
ja nöyrtyä ottamaan pelastus vastaan ilmaisena lahjana.
Silloin luontomme muuttuu, ja tekomme muuttuvat samalla.
Jos emme ole syntyneet uudesti, -
hyvätkään tekomme eivät voi muuttaa syntistä luontoamme, -
vaan meidän on otettava pelastus vastaan ilmaisena lahjana.
Tästä useimmat ovat varmasti samaa mieltä. Luetaan jakeet 21―22 -
"Minkä hedelmän te siitä silloin saitte? Sen, jota te nyt häpeätte.
Sillä sen loppu on kuolema. Mutta nyt, kun olette synnistä vapautetut -
ja Jumalan palvelijoiksi tulleet, on teidän hedelmänne pyhitys, -
ja sen loppu on iankaikkinen elämä."
Jakeessa 22 käytetään samoja sanoja kuin jakeessa 20, -
mutta ne on käännetty päinvastoin.
Jakeessa 20 sanotaan, että olimme synnin palvelijoita, -
nyt olemme Jumalan palvelijoita, kuten jakeessa 22 sanotaan.
Jae 20 puhuu ajasta ennen uskoon- tuloa, jae 22 ajasta sen jälkeen.
Jae 20 "vapaat vanhurskaudesta", jae 22 "synnistä vapautetut".
Jakeen 20 vapaus vanhurskaudesta ei tarkoita, -
ettei ei-uskova pystyisi tekemään mitään oikeaa tai hyvää, -
mutta kaikki tuo hyvyys ei voi muuttaa sisällämme ollutta syntistä luontoa.
Jakeessa 22 sanotaan päinvastoin, että olemme nyt vapautetut synnistä.
Se ei tarkoita, ettei uskova voisi tehdä syntiä. Useimmat meistä tietävät sen.
Vaikka olemme syntyneet uudesti ja Herra on muuttanut elämämme, -
emme pysty olemaan niin hyviä kuin meidän pitäisi olla, -
ja joskus teemme vääriä asioita, kuten suutumme tai juoruilemme.
Uskovakin voi tehdä syntiä, mutta tässä tarkoitetaan, -
että samoin kuin ei-uskovan hyvät teot eivät muuta hänen syntisyyttään, -
uudestisyntyneet pahat teot eivät poista hänen vanhurskauttaan.
Se on todella hienoa, mutta monen on vaikea hyväksyä sitä, -
koska uskonto on opettanut meille, että Jumalan suhtautuminen meihin -
riippuu teoistamme. Jos kuitenkin uskomme jakeen 21 sanoman siitä, -
etteivät hyvät tekomme voi muuttaa syntistä luontoamme, -
vaan meidän pitää syntyä uudesti, meidän pitää uskoa toinenkin puoli.
Pahat tekomme eivät voi muuttaa vanhurskasta luontoamme, -
kun olemme syntyneet uudesti. Minusta se on mahtava totuus.
Tämä irrottaa lopullisesti Jumalan hyväksynnän meidän teoistamme.
Tekomme ovat tärkeitä suhteessa muihin ihmisiin.
Puhuin viimeksi jakeesta Hepr. 12:14, "Pyrkikää rauhaan kaikkien kanssa -
ja pyhitykseen, sillä ilman sitä ei kukaan ole näkevä Herraa".
Se ei tarkoita, ettemme näkisi Herraa, vaan että jos emme elä oikein, -
muut eivät näe Herraa meissä.
Pyhitys on siis tärkeää, koska se todistaa Herrasta muille.
Se myös estää paholaista pääsemästä sisään elämäämme.
Jos avaamme hänelle oven tekemällä syntiä, -
meistä tulee jakeen Room. 6:16 mukaan hänen palvelijoitaan, -
ja hän saa tuoda elämäämme sairautta ja muita ikäviä asioita.
Meidän tulee elää pyhää elämää, jotta olisimme todistus muille -
ja jotta saatana ei pääsisi vaikuttamaan elämäämme, -
mutta tekomme eivät vaikuta siihen, hyväksyykö Jumala meidät vai ei.
Hän hyväksyy meidät, jos olemme ottaneet Jeesuksen vastaan -
sen perusteella, mitä Jeesus teki puolestamme.
Tekojemme pitäisi heijastaa sitä, mitä sydämessämme on tapahtunut.
Jae 22 jatkuu: "Mutta nyt, kun olette synnistä vapautetut -
ja Jumalan palvelijoiksi tulleet, on teidän hedelmänne pyhitys, -
ja sen loppu on iankaikkinen elämä."
Pyhitys on pelastuksen hedelmä, ei sen syy. Se tarkoittaa, -
ettei pyhitys saa aikaan pelastusta, -
vaan se on sivutuote suhteesta Jumalan kanssa ja pelastuksesta.
Joku kysyy nyt, mitä väliä tällä erolla on. Opetan joka tapauksessa, -
että meidän pitää elää oikein. Kyllä, mutta kun epäonnistumme, -
epäonnistumisemme ei muuta asemaamme Jumalan edessä.
Se ei vaikuta siihen lainkaan, sillä Jumala ei katso tekoihimme.
Se on tärkeää, koska jokainen meistä epäonnistuu joskus. Voin taata sen.
Olen elänyt pyhempää elämää -
kuin useimmat muut. En halua ylpeillä sillä, yritän vain selittää tämän asian.
En ole tehnyt monia sellaisia asioita, joita monet muut ovat tehneet.
Vaikka olen elänyt pyhää elämää suhteessa moniin muihin, -
en voi seistä Jumalan edessä oman hyvyyteni perusteella.
Saatana tuomitsisi minut heti.
Muistan, kun aloin oppia näitä asioita ja kamppailin sen ajatuksen kanssa, -
että jos tekisin hyvää, Jumala olisi iloinen ja rakastaisi minua enemmän.
Kerran minulla oli mahdollisuus pitää vapaapäivä töistä, -
ja olin koko päivän kotona lukemassa Raamattua.
Käytin siihen noin 15 tuntia ja luin lähes koko Uuden testamentin -
Markuksen evankeliumista Ilmestyskirjaan asti yhdessä päivässä.
Olin todella tyytyväinen itseeni ja hyvään suoritukseeni.
Ennen nukkumaanmenoa rukoilin ja ylpeilin Jumalalle saavutuksellani.
Sitten mieleeni tuli, että olin ollut hereillä 16 tuntia, -
mutta luin Raamattua vain 15 tuntia. Ryvin syyllisyydessä, -
koska olin haaskannut tunnin! Olisin voinut tehdä enemmän.
Vaikka lukisit Raamattua 15 tuntia päivässä, voisit lukea enemmän.
Aina voi tehdä jotain enemmän. Jos suhteesi Jumalaan perustuu -
omiin suorituksiisi, mikään ei riitä, sillä voisit aina tehdä enemmän.
Saatana on veljien syyttäjä, -
ja jos alat ajatella, että suhteesi Jumalaan perustuu suorituksiisi, -
saatana on saanut sinut ansaan, koska et koskaan ole täydellinen.
Saatana keksii kyllä keinon tuomita sinut, jos suhteesi Jumalaan -
perustuu tekoihisi. Jos se taas perustuu täysin uskoon siihen, -
mitä Jeesus teki puolestasi, saatana ei voi tuomita sinua, -
sillä Jeesus on täydellinen. Useimmat uskovat eivät epäile sitä, -
että Jumala rakastaa Jeesusta ja hyväksyy Hänet, mutta he uskovat, -
että heidän suhteensa Jumalaan perustuu heidän omiin tekoihinsa.
Saatana käyttää epäonnistumisiasi sinua vastaan, -
mutta jos uskosi perustuu sataprosenttisesti Jeesukseen, -
itsesyytöksesi ja epävarmuuden tunteesi katoavat täysin, -
koska uskot, että Isä Jumala hyväksyy Jeesuksen täysin.
Hyvä uutinen, jonka yritän kertoa tämän opetussarjan kautta on, -
että Jumala pani kaikki epäonnistumisemme Jeesuksen ylle.
Jeesus kantoi ne ja maksoi niiden hinnan. Hän kärsi hylkäämisen -
ja eron Jumalasta. Hän sanoi: "Jumalani, miksi minut hylkäsit?"
Jumala hylkäsi Hänet, koska jakeen 2. Kor. 5:21 mukaan -
Jeesus tuli synniksi meidän takiamme. Hän todella otti syntimme -
omaan ruumiiseensa ristillä ja kuoli puolestamme.
Kun nyt uskot siihen, mitä Jeesus teki puolestasi, Jumala näkee sinut -
Jeesuksen läpi. Hän näkee, että otat vastaan Jeesuksen uhrin -
eikä suhtaudu sinuun tekojesi mukaan. Sinua ei kohtaa tuomio.
Tarkoittaako tämä, että voit nyt vapaasti elää synnissä?
Tästä olen puhunut pari viime jaksoa.
1. Joh. 3:3 "Ja jokainen, joka panee häneen tämän toivon, -
puhdistaa itsensä, niinkuin hän on puhdas." Jos olet syntynyt uudesti, -
luontosi on muuttunut, ja haluat puhdistaa itsesi ja elää Jumalalle.
Teet niin ensinnäkin, koska luontosi on muuttunut.
Toiseksi vastustat saatanan valheita, koska et halua avata hänelle ovea.
Kolmanneksi elät puhtaasti ollaksesi todistuksena muille, -
jotta he näkisivät Jumalan pyhässä elämässäsi.
Tavallaan mikään ei ole muuttunut. Meidän pitää edelleen pyhittyä.
Toisaalta kaikki on muuttunut. Nyt pyhyyteni ei saa Jumalaa -
hyväksymään minua. Se on vain hedelmä tai sivutuote siitä, -
että luontoni on muuttunut ja minulla on uudenlainen suhde Jumalaan.
Se on hienoa. Asiat, joista puhun, ovat muuttaneet elämäni täysin, -
ja olen nähnyt niiden muuttavan tuhansien muiden ihmisten elämän.
Ehkä tämä sanoma kuulostaa sinusta liian hyvältä ollakseen totta, -
mutta sitä sana evankeliumi itse asiassa juuri tarkoittaakin.
Se tarkoittaa hyvää sanomaa, -
mutta tarkemmin katsottuna se tarkoittaa vieläkin enemmän, -
sanomaa, joka on melkein liian hyvä ollakseen totta.
Kreikan sana, jota käytetään esimerkiksi jakeessa Room. 1:16, -
oli todella harvinainen sana. Sitä ei juuri käytetty Raamatun ulkopuolella.
Olen löytänyt koko kreikkalaisesta kirjallisuudesta vain kaksi esiintymää -
Raamatun ulkopuolelta. Se oli harvinainen ja tuntematon sana.
Sitä käytettiin niin harvoin, koska se todella merkitsee sanomaa, -
joka on melkein liian hyvä ollakseen totta. Se kuvasi jotain enemmän -
kuin mikään asia tässä elämässä, ylenpalttista liioittelua.
Evankeliumi on siis sanoma, joka on melkein liian hyvä ollakseen totta.
Tiedän, että kun puhun siitä, ettei suhteemme Jumalaan riipu -
omista teoistamme eivätkä pahat tekomme muuta vanhurskauttamme, -
sen enempää kuin hyvä tekomme voivat muuttaa syntistä luontoamme, -
se kuulostaa monista liian hyvältä ollakseen totta.
Evankeliumi on sitä, ettei suhteemme Jumalaan perustu tekoihimme.
Monet teistä ovat tulleet Jumalan luo ja anoneet Häneltä pelastusta -
ja ovat varmoja siitä, että ovat syntyneet uudesti.
Silti ette pysty voittamaan syntiä ettekä näe Jumalan voittoa.
Se johtuu siitä, että jakeen Room. 1:16 mukaan -
evankeliumi on Jumalan voima pelastukseen.
Ette näe Jumalan voimaa elämässänne, koska ajattelette yhä, -
että suhteenne Jumalaan perustuu omiin suorituksiinne.
Ette pääse vapaiksi niin kauan kuin uskotte niin.
Teidän pitää ottaa vastaan opetus, josta olen puhunut jo pitkään.
Jumala pani kaiken vihansa syntejämme kohtaan Jeesuksen ylle.
Jeesus maksoi syntiemme hinnan, eikä Jumala ole meille vihainen.
Jos ymmärrät tämän, pääset Jumalan läsnäoloon.
Se vetää sinut Hänen läsnäoloonsa, ja kun alat kokea -
Hänen elämäänsä ja rakkauttaan, jotka virtaavat lävitsesi, -
tulet eläneeksi pyhempää elämää kuin yrittäessäsi sitä kaikin voimin.
Synnin valta sinuun murtuu, kun elät armon alla, et lain.
Tämä on uuden liiton sanoma, -
mutta valitettavasti seurakunta ei ole saarnannut tätä evankeliumia.
Se elää yhä vanhan liiton alla ja väittää, että meidän tulee -
ansaita Jumalan hyväksyntä. Asia on juuri päinvastoin.
Kristuksen ruumis kärsii hengellisestä lukihäiriöstä -
ja lukee asiat takaperin, mutta Jumala on vapauttanut sinut rangaistuksesta.
Meillä on nyt uusi liitto Jumalan kanssa. Sitä on evankeliumi.
Kuvittele paikka, jossa erilaisista taustoista tulevat ihmiset -
voivat rakentaa elämänsä Jumalan totuuden lujalle perustalle.
Paikka, jossa Raamatun tuntemus ja käytännön palvelu ovat tasapainossa.
Paikka, jossa opetuslapseus on elämäntapa -
ja yhteys Jumalan ja ihmisten välillä kuin raikasta vuoristoilmaa.
Kuvittele Charis-raamattukoulu.
Jos olet unelmoinut siitä, että Jumala saisi koskettaa elämääsi, -
on aika ottaa ensimmäinen iso askel ja ilmoittautua Charis-kouluun.
Uudet tilamme Coloradon Woodland Parkissa avautuvat tänä vuonna -
ottaakseen vastaan tulevat muutoksentekijät.
He aloittavat matkan, joka muuttaa heidän elämänsä, -
ja lähtevät viemään ilosanomaa maailmaan, joka janoaa totuutta.
Mene nettisivuillemme, etsi itseäsi lähin koulu -
ja astu sisään suunnitelmaan, joka Jumalalla on sinua varten.
Charis-raamattukoulu on muuttanut -
ihmisiä ja maailmaa vuodesta 1994.
Koko Andrew'n opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Muista, että toimistomme USA:ssa ja Britanniassa ovat tänään kiinni -
joululomien vuoksi, joten et voi puhua kenenkään ihmisen kanssa, -
mutta voit tilata kaikki materiaalit nettisivujemme kautta.
Sarja lähestyy loppuaan, ja tarvitset materiaaleja itsellesi -
ja voidaksesi opettaa tästä muille. Tämä evankeliumi vapauttaa heidät.
Ota siis yhteyttä jo tänään ja tilaa Sota on ohi -materiaalit.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Nettisivut ovat käytettävissäsi kellon ympäri joka päivä.
Jos haluat kirjoittaa meille, käytä jotakin ruudun osoitteista.
Olet tervetullut tapaamaan Andrew'ta johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön